CELEX: 62016TN0087
Language: et
Date: 2016-02-26 00:00:00
Title: Kohtuasi T-87/16: 26. veebruaril 2016 esitatud hagi – Eurofast versus komisjon

18.4.2016   
            
            
               ET
            
            
               Euroopa Liidu Teataja
            
            
               C 136/40
            
         26. veebruaril 2016 esitatud hagi – Eurofast versus komisjon
   (Kohtuasi T-87/16)
   (2016/C 136/56)
   Kohtumenetluse keel: prantsuse
   
      Pooled
   
   
      Hageja: Eurofast SARL (Pariis, Prantsusmaa) (esindaja: advokaat S. A. Pappas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 17. detsembri 2015. aasta tasaarvestusotsus;
            
         
               —
            
            
               tunnistada võlanõue, mis komisjonil väidetavalt on Eurofasti vastu ASSET lepingu alusel, alusetuks;
            
         
               —
            
            
               tuvastada, et ASSET projektile tehtud kulutused, ehk 507 574 eurot, on abikõlblikud ning et komisjon kinnitab, et Grant Agreement’s märgitud rahastamine 365 639 eurot on õiguspärane;
            
         
               —
            
            
               kohustada komisjoni maksma EKSISTENZ lepingu alusel 69 923,68 eurot, millele lisandub viivitusintress;
            
         
               —
            
            
               mõista komisjonilt välja lepingust tulenev hüvitis;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet, mis puudutavad vastavalt tühistada komisjoni 17. detsembri 2015. aasta kirjas sisalduva tasaarvestusotsuse tühistamist ja seda, et kohus tuvastaks, et vaidlusalust võlanõuet ei ole.
   
               1.
            
            
               Esimene väide, et on rikutud Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002, artikleid 78 ja 80, FP7 Grant agreement, Annex II – General conditions’ artiklit II.21, Belgia tsiviilseadustiku artiklis 1134 ette nähtud heausksuse põhimõtet, õiguspärase ootuse põhimõtet ja õiguskindluse põhimõtet.
            
         
               2.
            
            
               Teine väide, et on rikutud abilepingu ASSET üldtingimusi ning abikõlblike kulude hindamisel on tehtud ilmne viga.